იური ნიკოლაევი

იური ალექსანდრეს ძე ნიკოლაევი (დ. 16 დეკემბერი, 1948, კიშინიოვი - გ. 4 ნოემბერი, 2025, მოსკოვი) — საბჭოთა და რუსი ტელეწამყვანი, რუსეთის ფედერაციის სახალხო არტისტი (1998).

ის ყველაზე მეტად ცნობილია თავისი მუსიკალური სატელევიზიო გადაცემებით: „დილის ფოსტა“, „დილის ვარსკვლავი“ და „რესპუბლიკის მემკვიდრეობა“

ბიოგრაფია
დაიბადა 1948 წლის 16 დეკემბერს მოლდავეთის სსრ- ში, ქალაქკიშინიოვში.

მამა - ალექსანდრე ნიკოლაევი - შინაგან საქმეთა სამინისტროს პოლკოვნიკი, დაჯილდოებული იყო მრავალი ორდენითა და მედლით დიდ სამამულო ომში მონაწილეობისთვის

მისი ბაბუა რეპრესირებულ იქნა და კანადაში ემიგრაციაში წავიდა, რის შესახებაც იურიმ უკვე ზრდასრულ ასაკში შეიტყო.

დედა - ვალენტინა ნიკოლაევა, -ს კაპიტანი, დიდი სამამულო ომის მონაწილე, უფროსი და - ტატიანა (დ.1940) დედის პირველი ქმრისგან, რომელიც გარდაიცვალა 1941 წელს ოდესის კატაკომბებში

სკოლის წლებში ის დრამატულ კლუბში დადიოდა და საბავშვო როლებს ასრულებდა კიშინიოვის ტელევიზიაში.

1965 წელს დაამთავრა სკოლა და ჩააბარა -ში , რომელიც ხუთი წლის შემდეგ დაამთავრა თეატრისა და კინოს მსახიობის სპეციალობით.

კარიერა
1970 წლიდან 1975 წლამდე მუშაობდა ა. ს. პუშკინის სახელობის თეატრში.

1973 წლიდან 1975 წლამდე ის ტელევიზიაში შტატგარეშე თანამშრომელი იყო. 1975 წლიდან სსრკ-ის სახელმწიფო ტელევიზიისა და რადიომაუწყებლობის კომპანიის დიქტორთა განყოფილების თანამშრომელია. პირველი გადაცემა, რომელსაც იური ნიკოლაევი უძღვებოდა, იყო „წინ, ბიჭებო!“.

1975 წლიდან 1991 წლამდე ის იყო ყოველკვირეული მუსიკალური პროგრამის - „დილის ფოსტა“ მუდმივი წამყვანი. გადაცემა საბჭოთა ტელევიზიაში ერთ-ერთი ყველაზე პოპულარული იყო. მცირე ხნით მიჰყავდა საინფორმაციო გამოშვებები სსრკ სახელმწიფო ტელევიზიისა და რადიოს მაუწყებლობის კომპანიის ცენტრალურ ტელეარხზე. ასევე, მიჰყავდა ისეთი პოპულარული მუსიკალური გადაცემები, როგორიცაა „ცისფერი ეკრანი“, „წლის სიმღერა“, იურმალას სიმღერების ფესტივალები, საბავშვო გადაცემა „ძილი ნებისა, პატარებო!“ და სხვა.

1991 წელს მან დააარსა სატელევიზიო საპროდიუსერო კომპანია „“ (იური ნიკოლაევის სტუდია), რომელიც ამზადებდა ყოველკვირეულ გადაცემას „დილის ვარსკვლავი“. 1991 წლიდან 2003 წლამდე ის ამ გადაცემის მუდმივი წამყვანი იყო.

1995 წლის მარტიდან ის გასართობი პროგრამის „გამოიცანი მელოდია!“ ერთ-ერთი პროდიუსერია.

1995 წლის ბოლოს ის იყო შემოქმედებითი ასოციაცია „კვინტას“ ერთ-ერთი დამფუძნებელი. 1996 წლის თებერვლიდან იყო მოსკოვის ტელევიზიის გენერალური პროდიუსერი და სამხატვრო ხელმძღვანელი (1997 წლის თებერვლამდე).

1996 წელს მან დააარსა ბავშვთა პირველი ეროვნული შემოქმედებითი პრემია - „მოწოდება“.

1997 წლის თებერვლიდან ის განახლებული მუსიკალური პროგრამის - „დილის ფოსტა“ წამყვანია.

2003 წლიდან 2008 წლამდე მუშაობდა ტელეარხ „როსიაზე“. 2003 წლიდან 2005 წლამდე იყო რუსული განათლების შესახებ გადაცემა „დიდი ცვლილებების“ წამყვანი, ხოლო 2006 წლიდან 2008 წლამდე - ტელეშოუების „ცეკვა ყინულზე“ (2 სეზონი) და „ცეკვა ვარსკვლავებთან“ (3 სეზონი) წამყვანი.

2008–2009 წლებში, ლარისა გრიბალიოვასთან ერთად, „-“ არხზე გადაცემა „დილის ფოსტის“ წამყვანი იყო.

2009 წლის შემოდგომაზე ის დაუბრუნდა პირველ არხზე. 2009 წლის 6 სექტემბრიდან 2016 წლის 25 სექტემბრამდე მას (დიმიტრი შეპელევთან ერთად) მიჰყავდა გადაცემა „რესპუბლიკის მემკვიდრეობა“. 2013 წლის 2 სექტემბრიდან 2014 წლამდე მას მიჰყავდა გადაცემა „ჩვენს დროში“.

2015 წელს მან შეასრულა სიმღერა „იურის კუნძული“, რომლის ტექსტიც ეკუთვნის მის სეხნიას იური ნიკოლაევს, იგორ ნიკოლაევის მამას. სიმღერისთვის მუსიკა იგორ ნიკოლაევმა დაწერა.

2017 წლის 9 ივლისიდან 2021 წლის 5 სექტემბრამდე ის პირველ არხზე უძღვებოდა დილის გადაცემა-ინტერვიუს „გულწრფელად“ . ასევე, პერიოდულად არხზე სადღესასწაულო კონცერტებიც მიჰყავდა.

იყო რუსეთის ფედერაციის ჟურნალისტთა კავშირის წევრი. ჟურნალ „დათვის“ რედაქციის წევრი. მოსკოვის ინგლისური კლუბის წევრი დაკრძალულია მოსკოვში, ტროეკუროვის სასაფლაოზე.